**Contestația unei aniversări**

*Blacks*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Iubirea mea e carul alegoric

ce își trăiește astăzi odiseea

de-a prezenta, pe drept, nu metaforic,

tăria unui dor pentru Andreea.

E judecata dur a mea credință

de-un tribunal ilogic, ilegal,

că mi te-am pus balsam la suferință

spre-a obloji un dor epilogal.

De ce-aș nega că tind spre al meu Soare

să deslușesc cel tainic colorit

de raze de mister și de candoare

ce-ți împlinesc ființa într-un mit?

E timpul să-mi clamez nedumerirea

și să contest al lumii calendar

ce ne cuprinde anual simțirea

aniversând al FRUMUSEȚII dar.

Nu pot gândi c-a ta aniversare

voi prețui-o doar o dată-n an.

Eu o trăiesc in fiece suflare

ce o propag din pieptu-mi de aslan.

Eu îți vorbesc în fiece secundă

un infinit de gânduri de amor,

ce l-am transmis pe a iubirii undă

să-ți spună, clar, de tine cât mi-e dor.

Interna mea simțire ebruită

trimite-n zboruri crezul rezolut

căci te-ai născut, Minune, juruită

să fii trăirii mele Absolut.

Nu am nevoie de o zi anume

să îmi pictez cu vorbe al meu crez,

ori, să-l trimit candid spre a ta lume

să-ți spună cât de mult îți datorez.

Dar cum ar fi interna mea pictură

de n-aș picta un dor circumsolar

ce s-a născut avid de-a ta făptură

și mi te-a pus Luminii corolar?

Azi nu reneg a mea afinitate

și îmi asum al dorului stativ.

Voi contesta eroarea la dreptate

dictată de un timp aberativ.

Te voi păstra în suflet drept ideea

a tot ce ești și tot ce prețuiesc!

Urându-ți ”La Multi Ani!”, dragă Andreea,

ți-ofer cadou un sincer... ”TE IUBESC!”